WYPRZÓNGNIYNTY
Jak sie na karku szósty krziżyk dźwigo,
wyraźnij sie widzi, jak czas drapko śmigo.
Wczoraj żeś hiboł po dwa słody w siyni,
dzisioj już ta krzepa kajsik djobli wziyni.
Jak ryba luft chytosz na drugim sztoku,
w kolanach ci skrzipi, piko cie w boku.
Zdo ci sie, skoczysz z ryczki na podłoga,
ale jak spróbujesz, ształchniesz w kostce noga!
Myślisz, że dolecisz, sto metrów do banki,
po dwadziestu ci puca grajóm jak łorganki!
Rod byś bół wskoczyć w katana dżinsowo,
a ci kożóm łoblykać jakla moherowo!
We zdrzadle widzisz pozmorszczano gymba,
w keryj ci brakuje wtedy-łowdy zymba.
Widzisz, że choć wczoraj jeszcze sie furgało,
dzisioj jest żeś starszy, niż ci sie zdowało.
Łónka twego życio, wóniónco, zielóno,
dzisioj już skoszóno, w siano zamiynióno!
Już cie niy rajcujóm pokusy modości,
eli to by już bół poczóntek starości?
Czy już czas przichodzi rzić do gliny wsadzić,
abo lóni sie jeszcze trocha z życiym wadzić?
Kożdy z nos w tym wieku czuje sie dość dziwnie,
jak mu coś sztywnieje, a coś – wryncz przeciwnie.
Dyć mysla, że ta pora, tyż mo dobre stróny
i że czas tyn niy musi być wcale stracóny.
Tóż niy trza nóm tracić do życio chynci
i wajać, że zostali my już wyprzóngniyńci.
Możno piyrszych skrzipek niy bydymy grali,
choćby na grzebiyniu – mogymy grać dali!
Autor:B.Śmigała
pikać – kłuć
szymel – taboret
ształchnóńć – zwichnąć
banka – tramwaj
jakla – zapinany sweter
zdrzadło – lustro
wtedy-łowdy – gdzieniegdzie
furgać – latać
rzić – tyłek
lóni sie – opłaca się
wadzić sie – kłucić się
wajać – narzekać
szl_Latn szl_Latn szl_Latn szl_Latn szl_Latn szl_Latn pol_Latn pol_Latn pol_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn pag_Latn kon_Latn pol_Latn lug_Latn hat_Latn szl_Latn pol_Latn szl_Latn szl_Latn pol_Latn pol_Latn pol_Latn